P r e d k l a d a c i a  s p r á v a 

	Uznesenie vlády SR č. 40 zo dňa 16. januára 2002 k Plánu práce vlády SR na rok 2002 ukladá ministerke pre správu a privatizáciu národného majetku SR v bode C. 1 v septembri predložiť na rokovanie vlády SR správu o priebehu a výsledkoch procesu privatizácie a transformácie za I. polrok 2002.

	Vzhľadom k tomu, že proces privatizácie a transformácie majetku štátu vo funkčnom období tejto vlády až na niekoľko prípadov bezodplatných prevodov na obce bol oficiálne ukončený v  auguste, ministerstvo pripravilo informáciu za obdobie január až august 2002 a v takejto forme ju predkladá na rokovanie vlády, PEM a RHSD. Dôvodom k takémuto riešeniu bola aj skutočnosť, že základné privatizačné projekty zdravotníckych zariadení boli predložené na ministerstvo s niekoľkomesačným sklzom a tým sa posunulo plánované ukončenie procesu privatizácie majetku štátu a transformácie príspevkových a rozpočtových organizácií na neziskové organizácie do II. polroku 2002.

	Súčasťou materiálu sú taktiež informácie o priebehu procesu transformácie majetku štátu v správe MSPNM SR podľa par. 47 c zákona č. 92/1991 Zb. o podmienkach prevodu majetku štátu na iné osoby v znení neskorších predpisov.